ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΟΥ ΣΥΜΒΟΥΛΙΟΥ ΕΓΓΡΑΦΗΣ ΚΑΙ ΕΛΕΓΧΟΥ ΕΡΓΟΛΗΠΤΩΝ ΟΙΚΟΔΟΜΙΚΩΝ ΚΑΙ ΤΕΧΝΙΚΩΝ ΕΡΓΩΝ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο20(I) του 2014 123(Ι) του 2016 133(Ι) του 2016 159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε κρατικού οργανισμού και όλοι οι συμπληρωματικοί προϋπολογισμοί αυτού, καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν,ΚΑΙ ΕΠΕΙΔΗ, είναι αναγκαία η πρόβλεψη για τις δαπάνες του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων για το έτος που λήγει την 31η Δεκεμβρίου 2022 για τις οποίες δεν έχει ήδη γίνει πρόβλεψη ή δε θα γίνει τέτοια αργότερα από οποιοδήποτε Νόμο, |
|  |  |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων του 2022 Νόμος του 2022. |
|  |  |
| Έγκριση πληρωμής από το Ταμείο του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων ποσού ύψους €1.015.508 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων ή που θα προϋπολογισθούν αργότερα νόμιμα για τη χρήση αυτή, εγκρίνεται όπως χρησιμοποιηθεί από το Ταμείο λειτουργίας του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων για τη χρήση του έτους που λήγει την 31η Δεκεμβρίου 2022 ποσό που δεν υπερβαίνει το ένα εκατομμύριο δεκαπέντε χιλιάδες πεντακόσια οκτώευρώ για την κάλυψη των δαπανών του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που εγκρίνεται δυνάμει των διατάξεων του άρθρου 2, χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στο Δελτίο Δαπανών που περιλαμβάνεται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο Κεφάλαιο.Πρώτος Πίνακας. | 4.-(1) Τηρουμένων των διατάξεων της πρώτης επιφύλαξης του παρόντος άρθρου, εφόσον το ολικό ποσό που δαπανάται για τις υπηρεσίες και τους σκοπούς που αναφέρονται και εξειδικεύονται, αντίστοιχα, κάτω από κάθε άρθρο στον Πρώτο Πίνακα δεν υπερβαίνει το ολικό ποσό που χορηγείται με τον παρόντα Νόμο ως ειδικευμένη πίστωση για τις εν λόγω υπηρεσίες και σκοπούς, αντίστοιχα, οποιοδήποτε περίσσευμα προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο σε σχέση με το εν λόγω άρθρο, δύναται με την έγκριση του διοικητικού συμβουλίου του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων να διατεθεί και να δαπανηθεί για την κάλυψη του ελλείμματος οποιουδήποτε ποσού πάνω σε οποιοδήποτε άλλο άρθρο του ιδίου Κεφαλαίου του Πρώτου Πίνακα: Νοείται ότι, οποιαδήποτε εξοικονόμηση πάνω στα άρθρα 02100 «Υπάλληλοι» και 02300 «Ωρομίσθιο Προσωπικό» του αντίστοιχου Κεφαλαίου του Πρώτου Πίνακα δεν δύναται να διατεθεί και να δαπανηθεί για κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε των προαναφερομένων άρθρων ή πάνω σε οποιοδήποτε άλλο άρθρο του ιδίου Κεφαλαίου, αλλά ούτε οποιαδήποτε εξοικονόμηση πάνω σε οποιοδήποτε άλλο άρθρο του ιδίου Κεφαλαίου δύναται να διατεθεί και να δαπανηθεί για την κάλυψη του ελλείμματος οποιουδήποτε ποσού κάτω από οποιοδήποτε άρθρο των πιο πάνω αναφερόμενων άρθρων: Νοείται περαιτέρω ότι, οποιαδήποτε εξοικονόμηση από παράλειψη εκτέλεσης οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του παρόντος άρθρου. |
|  |  |
|  | (2) Σε περίπτωση που δεν υπάρχουν εξοικονομήσεις, σύμφωνα με τις διατάξεις του εδαφίου (1), δύναται με την έγκριση του διοικητικού συμβουλίου του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων να μεταφερθούν πιστώσεις από το άρθρο 03850 «Μη Προβλεπόμενες Δαπάνες» του Πρώτου Πίνακα και να δαπανηθούν για την κάλυψη του ελλείμματος οποιουδήποτε ποσού που έχει δαπανηθεί από οποιοδήποτε άλλο άρθρο των Κεφαλαίων του Πρώτου Πίνακα. |
|  |  |
|  | (3) Μέσα σε ένα μήνα από την έγκριση του διοικητικού συμβουλίου του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων, σύμφωνα με τις διατάξεις του εδαφίου (2), κατατίθεται ενώπιον της Βουλής των Αντιπροσώπων από τον Υπουργό Μεταφορών, Επικοινωνιών και Έργων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
| Όροι και άλλη ορολογία που χρησιμοποιείται στον παρόντα Νόμο. | 5. Όροι, τίτλοι θέσεων ή άλλη ορολογία που χρησιμοποιείται στον παρόντα Νόμο δεν μπορούν να τροποποιηθούν ή διαφοροποιηθούν με οποιοδήποτε τρόπο χωρίς την τροποποίηση του παρόντος Νόμου. |
|  |  |
| Μείωση κλιμάκων εισδοχής. Παράρτημα. | 6.-(1) Ανεξαρτήτως των διατάξεων οποιουδήποτε άλλου Νόμου ή Κανονισμών που ρυθμίζουν τη μισθοδοσία των θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή θέσεις Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων λαμβάνουν, κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται, όπως δεικνύεται στο Παράρτημα «Μισθοδοτικές Κλίμακες». |
|  |  |
|  | (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος θα τοποθετείται στην αρχική βαθμίδα της μισθοδοτικής κλίμακας της θέσης, όπως αυτή αναφέρεται στο οικείο σχέδιο υπηρεσίας ή απασχόληση σε σημείωση στον παρόντα Νόμο: Νοείται ότι, ενδεχόμενη προηγούμενη υπηρεσία ή απασχόληση στον ίδιο εργοδότη σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης, για σκοπούς συμπλήρωσης των είκοσι τεσσάρων (24) μηνών: |
|  |  Νοείται περαιτέρω ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περιόδοι υπηρεσίας ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  | (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στο Συμβούλιο Εγγραφής και Ελέγχου Εργοληπτών Οικοδομικών και Τεχνικών Έργων και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας ή εργοδοτούμενους αορίστου χρόνου και οποιαδήποτε πρόσωπα με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο.  (4) Η μείωση των κλιμάκων εισδοχής δεν τυγχάνει εφαρμογής στις περιπτώσεις- (α) υπαλλήλων που κατέχουν μόνιμη θέση, οι οποίοι είτε διορίστηκαν πριν την 1η Ιανουαρίου 2012 είτε διορίστηκαν μετά την ημερομηνία αυτή και υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, χωρίς να έχει μεσολαβήσει διακοπή, και διορίζονται ή προάγονται σε άλλη θέση ή αποσπώνται για οποιονδήποτε σκοπό, |
|  |  |
|  |  (β) έκτακτου υπαλλήλου ή με σύμβαση προσωπικού, που είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την ημερομηνία αυτή και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής, και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, (γ) έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση στον Οργανισμό και είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για είκοσι τέσσερις (24) μήνες σε μειωμένη κλίμακα εισδοχής, (δ) ωρομίσθιου προσωπικού, που διορίζεται σε μόνιμη θέση χωρίς να έχει μεσολαβήσει διακοπή της απασχόλησης· και (ε) μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24) μήνες σε μειωμένη κλίμακα εισδοχής πριν διοριστεί στο Συμβούλιο Εγγραφής και Ελέγχου Εργοληπτών Οικοδομικών και Τεχνικών Έργων:  Νοείται ότι, υπηρεσία σε μειωμένη κλίμακα εισδοχής στην κρατική υπηρεσία ή στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στον Οργανισμό για σκοπούς συμπλήρωσης των είκοσι τεσσάρων (24) μηνών.(5) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση προσλήψεων ωρομίσθιου προσωπικού και προσωπικού για την κάλυψη έκτακτων και εποχιακών αναγκών. | 7.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Nόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη ή αντικατάσταση ωρομίσθιων και εργοδοτουμένων καθορισμένης διάρκειας και προσώπων για την κάλυψη έκτακτων αναγκών: Νοείται ότι, είναι δυνατή η πλήρωση μόνιμης ωρομίσθιας θέσης στην περίπτωση που ο Υπουργός Μεταφορών, Επικοινωνιών και Έργων, μετά την υποβολή αιτήματος από την αρμόδια αρχή, εισηγηθεί στον Υπουργό Οικονομικών την εξαίρεση από την απαγόρευση πλήρωσης μόνιμης ωρομίσθιας θέσης και ο Υπουργός Οικονομικών ενημερώσει γραπτώς τον Υπουργό Μεταφορών, Επικοινωνιών και Έργων για την απόφασή του σε σχέση με την εξαίρεση ή μη από την απαγόρευση πλήρωσης της συγκεκριμένης ωρομίσθιας θέσης. (2) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη ωρομίσθιου προσωπικού για την κάλυψη εποχιακών ή έκτακτων αναγκών: Νοείται ότι, οι διατάξεις του παρόντος άρθρου δεν επηρεάζουν με οποιοδήποτε τρόπο την ανανέωση συμβολαίων υπηρετούντων έκτακτων υπαλλήλων ή προσώπων για την κάλυψη εποχιακών ή έκτακτων αναγκών ή υπηρετούντων εργοδοτουμένων καθορισμένης διάρκειας. |
|  |  |
| Απαγόρευση πλήρωσης κενών θέσεων.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 8.-(1) Ανεξαρτήτως των διατάξεων οποιουδήποτε Νόμου και των Κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων Πρώτου Διορισμού, θέσεων Προαγωγής και θέσεων Πρώτου Διορισμού και Προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, ανεξάρτητα του εάν έχει αρχίσει η διαδικασία πλήρωσής τους, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου. (2) Ανεξαρτήτως των διατάξεων του εδαφίου (1), είναι δυνατή η έναρξη και/ή συνέχιση διαδικασίας πλήρωσης κενής ή κενούμενης θέσης Πρώτου Διορισμού ή θέσης Πρώτου Διορισμού και Προαγωγής ή θέσης Προαγωγής, μόνο στην περίπτωση που η αρμόδια για κάθε θέση αρχή, υποβάλει προηγουμένως αιτιολογημένο αίτημα για να της επιτραπεί η έναρξη και/ή η συνέχιση πλήρωσης κενής ή κενωθείσας θέσης, σύμφωνα με την προβλεπόμενη διαδικασία στον υπό αναφορά Νόμο. |
|  |  |
| Απαγόρευση απασχόλησης συνταξιούχων προσώπων. 97(Ι) του 1997 3(Ι) του 1998 77(Ι) του 1999 141(Ι) του 2001 69(Ι) του 2005 37(Ι) του 2010 94(Ι) του 2010 31(Ι) του 2012 131(Ι) του 2012. | 9. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου σύμφωνα με τις διατάξεις του περί Συντάξεων Νόμου: Νοείται ότι, οι διατάξεις του παρόντος άρθρου δεν εφαρμόζονται αναφορικά με την απασχόληση συνταξιούχων προσώπων- |
|  |  |
|  | 73(Ι) του 2016205(Ι) του 2020. | (α) σε πολιτειακό αξίωμα,(β) τα οποία δεν συμπλήρωσαν το εξηκοστό πέμπτο (65ο) έτος της ηλικίας τους κατά τον χρόνο έναρξης της απασχόλησής τους,(γ) τα οποία απασχολούνται δυνάμει οποιουδήποτε ειδικού Νόμου,(δ) σε περίπτωση που δεν δημιουργείται υπαλληλική σχέση,(ε) των οποίων οι υπηρεσίες εξασφαλίζονται με σύμβαση υπηρεσιών δυνάμει των διατάξεων του περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμου. |
|  |  |  |
| Χρησιμοποίηση υπηρεσιακών μηχανοκινήτων οχημάτων.3(Ι) του 201485(Ι) του 2014145(Ι) του 2014.Επίσημη Εφημερίδα,Παράρτημα Τρίτο (Ι):7.11.2014. | 10. Τα υπηρεσιακά οχήματα χρησιμοποιούνται σύμφωνα με τις διατάξεις του περί της Παροχής Ορισμένων Ωφελημάτων σε Καθορισμένους Δικαιούχους του Κρατικού Τομέα και του Ευρύτερου Δημόσιου Τομέα (Όροι και Διαδικασία) Νόμου και των περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμών. |
|  |  |
| Φορολόγηση επιδομάτων. | 11. Ανεξαρτήτως των διατάξεων οποιουδήποτε άλλου Νόμου ή Κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Λειτουργός που ασκεί έλεγχο πάνω στα κονδύλια. | 12. Ως λειτουργός που ασκεί έλεγχο πάνω στα κονδύλια του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων ορίζεται ο διευθυντής του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων και περιλαμβάνει οποιονδήποτε άλλο λειτουργό στον οποίο εκχωρείται εξουσία από τον ίδιο. |
|  |  |
| Λειτουργός υπεύθυνος για την είσπραξη των εσόδων. | 13. Ως λειτουργός υπεύθυνος για την είσπραξη των εσόδων του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων ορίζεται ο διευθυντής του Συμβουλίου Εγγραφής και Ελέγχου Εργοληπτών Οικοδομικών και Τεχνικών Έργων και περιλαμβάνει οποιονδήποτε άλλο λειτουργό στον οποίο εκχωρείται εξουσία από τον ίδιο. |

Αρ. Φακ.: 23.01.063.030-2022

ΚΠ/ΘΗ